cyanic-selkie/wikianc huggingface dataset:
Yoshihiro Natsuka
(7 oktober 1969) is in eardere Japansk fuotballer. Earder spile foar Bellmare Hiratsuka en Consadole Sapporo. spile ek yn it Japansk fuotbalalvetal. Hy die mei oan it King Fahd Cup 1995.
Henk Mouwe
Wurkpaad
Doe't Henk Mouwe yn 1973 klear wie mei syn oplieding, gie er oan 'e gong as radio-omropper en presintator by de NCRV. Op de radio presintearre er Nationale Tip 30, LP Pop Special, Gospelrock, Vroeg op, Popstation, Wie weet waar Willem Wever woont, Heer en meester, Matineus met Mouwe en CD-box.
Greefskip Bentheim (Landkreis)
Religy
It Greefskip Bentheim hat altiten tige tsjerklik west. Yn 1987 rekkene mar 2% fan de befolking him net ta in tsjerke. De sifers binne tsjintwurdich hiel oars en de ûntsjerklikens is ek yn it greefskip tanommen, mar gekjeiend wurdt Bentheim noch jimmeroan it Naturschutzgebiet Gottes neamd. Ek tsjintwurdich binne de kontakten fan de protestantske tsjerke mei Nederlân nau ferbûn.
Befolking
Mei in befolkingstichtens fan likernôch 140 ynwenners de kante kilometer heart de lânkring ta ien fan de minst bewenne regio's fan Dútslân. Fan de likernôch 29.000 migranten is it grutste diel ôfkomstich út Nederlân.
Gemeenten
Samtgemeinden mei de dêrûnder fallende plakken
Ludwig Bölkow
thumb|Ludwig Bölkow Portret fan [[Günter Rittner, 1978 ]] Ludwig Bölkow (Schwerin, 30 juny 1912 – Grünwald by München, 25 july 2003) wie in Dútsk loftfeartpionier. Hy wie ien fan de ûntwerpers fan de earste Dútske strieljager en inisjatyfnimmer ta de ûntjouwing fan de Airbus.
Wurkpaad
Tal fan technologyen yn de loft- en romtefeart binne troch Bölkow, of mei troch him, ûntwikkele, bygelyks de rotortechnyk foar helikopters. Ek de technology dêr't de magneettrein op basearre is, is fan syn hân.
Trinity St. Clair
Libben en karriêre
Trinity St. Clair is hikke en tein yn Redding, yn 'e steat Kalifornje. Se waard grutbrocht troch har mem, yn in brutsen gesin. Op 'e middelbere skoalle koe se goed meikomme, mar se wie net populêr, en hat harsels yn dy libbensfaze omskreaun as in "band geek", mei't se yn 'e skoalleband de ksylofoan, de tromboane en de klarinet spile. Nei't se slagge wie foar har middelbere-skoaleksamen studearre St. Clair psychology, dêr't se in bachelorstitel yn behelle.
Tsjerke fan Tsjerkgaast
De Tsjerke fan Tsjerkgaast is ien fan de trije tsjerken fan de PKN-gemeente Op 'e Noed. De oare tsjerken fan de gemeente steane yn Sint-Nyk en Jiskenhuzen. De tsjerke is in ryksmonumint.
Skiednis
Foar de bou fan de tsjerke fan Tsjerkgaast waard op 25 juny 1703 de earste stien lein. De mei in trijesidich koer ôfsletten tsjerke ferfong in âldere tsjerke út de midsiuwen. Fan in ôfbyld is oerlevere dat it in nochal grut gebou west hat mei mar in pear finsters. . De sealtektoer fan dowestien waard yn 1759 ferfongen troch it houten geveltuorke mei ynsnuorre spits. De westlike gevel fan de tsjerke is yn 1941 mei behâld fan it poartsje út 1703 folslein op 'e nij oplutsen.
Herman Dijkstra (keunstner)
Herman A.M. Dijkstra (Grins, 8 july 1904 - Leiderdorp, 11 juny 1976) wie in Nederlânsk breed ûntwikkele keunstner. Hy arbeide yn Grins en Oegsgeest.
J.K. Rowling
Harry Potter
Sûnt 2007 hat it der net in protte oer har te hearren west, mar Rowling sels hat al gau nei de ein fan de Potter-rige ferklearre dat hja no in 'polityk teltsje' skreau. Wannear't dat boek publisearre wurde sil, is lykwols noch net bekend.
Svendborg (gemeente)
De gemeente hat 58.698 ynwenners (01.01.2018), in oerflak fan 415,40 km² en makket die út fan de regio Syddanmark. It grutste plak fan de gemeente is Svendborg.
Monumint fan Vladimir de Grutte (Moskou)
It byld waard ynwijd troch patriarch Kirill.
Kenta Hasegawa
(25 septimber 1965) is in eardere Japansk fuotballer. Earder spile foar Nissan Motors en Shimizu S-Pulse. spile ek yn it Japansk fuotbalalvetal. Hy die mei oan it King Fahd Cup 1995.
Florian Silbereisen
Karriêre
Yn it ramt fan de ARD-show "Das Adventsfest der Volksmusik" yn desimber 2006 ta neitins oan de yn dat jier ferstoarne showman Rudi Carrell spile Silbereisen de show "Am laufenden Band" nei, de Dútske ferzje fan Ien fan de Acht. Silbereisen stifte yn 2015 mei Jan Smit en Christoff De Bolle it schlager-trio Klubbb3. It debútalbum "Vorsicht unzensiert!" ferskynde oan it begjin fan 2016. Fan it album waard de track "Du schaffst das schon" in hit yn Dútslân. De Nederlânsktalige single fan KLUBBB3 "Het Leven Danst Sirtaki" kaam nei it optreden by RTL Late Night op nûmer ien fan de Nederlanske Single Top 100.
Pieter Cats
Pieter Cats (Ljouwert, 13 jannewaris 1763 - dêre 17 jannewaris 1832) wie in keapman en om 1800 hinne nei alle gedachten de rykste ynwenner fan Fryslân.
It Libben fan Adam en Eva
Ynhâld
Dêrnei fertelt Eva oan har soannen en dochters it ferhaal fan 'e Sûndefal út har eachpunt wei. Yn it Hôf wie hja skaat fan Adam, mei't dy tahold by alle manlike bisten, wylst hja by alle froulike bisten wie. Sa koe se manipulearre wurde troch Satan, mei de help fan in ferriedlike manlike slange, om fan 'e ferbeane Beam fan Goed en Kwea te iten (dat hjir trouwens gjin apelbeam is, lykas yn 'e Bibel, mar in figebeam). As se de frucht fan 'e beam iten hat, ûntdekt Eva dat se neaken is. Op datseldichste stuit ferlieze alle beammen yn it Hôf har blêdt, útsein de figebeam, en dat is wêrom't se har neakenens bedekt mei in figeblêd. Hja giet nei Adam ta en bedraacht him, dat hy ek fan 'e ferbeane frucht yt. Dêrop wurde se allebeide beskrobbe troch God, en dêrnei út it Hôf set.
Magy
Yn 'e Westerske wrâld wurdt tsjintwurdich yn it ramt fan godstsjinst net of amper mear gebrûk makke fan 'e term 'magy', mei't dy oantsjutting datoangeande in negative lading krigen hat. Lykwols is de oanname dat men boppenatuerlike krêften beynfloedzje kin mei gebedens, offerjeften of ynfokaasjes (in oanname dy't weromgiet oant djip yn 'e prehistoarje) yn begjinsel wol deeglik basearre op in leauwen yn magy. De eigentlike term 'magy' is hjoed de dei yn it Westen lykwols fierhinne beheind ta de literatuer en oare media, dêr't it benammen brûkt wurdt yn 'e literêre sjenres fan mearkes en fantasy, lykas de Harry Potter-rige, de Chalion-syklus of de Mercy Thompson-searje, dy't in protte lêzen wurde troch lju dy't it ûnderwerp magy nijsgjirrich fine.
Maaloula
Yn it troch de islaam dominearre Syrje is Maaloula foar de haadsaak in kristlik plak. Troch de skiednis hinne funksjonearre it altiten as in wichtich sintrum en taflecht foar de kristlike minderheid yn Syrje. Boppedat is Maaloula ien fan de trije plakken dêr't it West-Arameesk as omgongstaal brûkt wurdt. Arameesk wie de memmetaal fan Jezus.
Taal
Maaloula is, njonken de twa oanbuorjende doarpen Bakh'a en Jubb Adin, ien fan de trije plakken dêr't minsken noch West-Arameesk prate. De taal wurdt mûnling fan generaasje op generaasje trochjûn en wurdt fierders net as skriuwtaal brûkt. Der wurdt lykwols besocht om in nij alfabet foar de taal te ûntwikeljen, wêrby't de skriuwsysteem fan besibbe talen yn it gebiet as basis tsjinje.
Boargerkriich
Op 14 april 2014 slagge it leger der wer yn om Maaloula werom te feroverjen. Dit súskes wie ien yn in rige fan strategyske oerwinnings fan it regear yn de regio Qalamoun, wêrûnder it ynnimmen fan it rebellenbolwurk Yabroud in moanne earder.
Ruy Ramos
(berne yn Rio de Janeiro as Ruy Gonçalves Ramos Sobrinho op 9 febrewaris 1957) is in earder Brazyljaansk-Japansk fuotballer. Earder spile foar Verdy Kawasaki en Kyoto Purple Sanga. spile ek yn it Japansk fuotbalalvetal. Hy die mei oan it Aziatysk kampioenskip 1992 en it King Fahd Cup 1995.
Egidio Miragoli
Libbensrin
Wiertz waard ta pryster wijd op 23 juny 1979. Hy waard 29 septimber 2017 ta biskop fan Mondovì beneamd. 11 novimber 2017 waard er ta biskop wijd troch Maurizio Malvestiti, biskop fan it Bisdom Mondovì, yn de Katedraal yn Lodi.
Dolly Buster
Libben en karriêre
Dolly Buster waard yn 1969 berne yn Praach, dat doe noch de haadstêd fan kommunistysk Tsjechoslowakije wie. Doe't se fjirtjin jier wie flechte se mei har âldelju de grins en it Izeren Gerdyn oer nei Dútslân, dêr't se polityk asyl oanfregen en krigen. Op har achttjinde fûn Buster har earste baan, as tolk/oersetster foar de Bundesgrenzschutz, de Dútske dûane.
Dirk Matzer van Bloois
Libben en wurk
Yn 1949 folge syn beneaming ta boargemaster fan de Gelderske gemeente Renkum. Yn jannewaris 1973 gie er dêr mei pinsjoen.
Breinermoor
Skiednis
It is mooglik dat Breinermoor al foar it jier 1000 as Brenom bestie. Yn 1362 wurdt Breinermoor, mank mei syn buorskippen Moorhusen, Wilderfang, Idehörn en Prinzenburg, neamd. Yn de fyftjinde iuw hearde it doarp by it karspel Backemoor. 200 jier lang wie Breinermoor in haven foar turfskippers. De Sint-Sebastiaan en Sint-Finsintiustsjerke waard yn 1784 boud en doe waard Breinermoor in selsstannich doarp. Hjoed-de-dei is de tsjerkegemeente lykwols wer feriene mei dy fan Backemoor.
Kostroma
Kostroma yn it midsiuwen
Fanôf 1364 waard Kostroma in diel fan it Grutfoarstendom Moskou. De delsetting oan de rivier waard lykwols faak oerfallen troch Usjkûjniks, piraten út Novgorod. Dêrom ferhûze yn 1419 de delsetting nei in heger plak dat bekend waard as it kremlyn fan Kostroma. Dat wie ek it plak dêr't it earste stiennen gebou fan Kostroma boud waard, de yn 1934 ferneatige Untsliepeniskatedraal. De geunstige lokaasje oan de hege wâl fan de Wolga makke dat it plak yn nuodlike tiden faak brûkt waard om hinne te flechtsjen. Sa socht yn 1382 Dmitri Donskoj en syn famylje dêr harren taflecht doe't de Gouden Horde Moskou oanfoel.
Rivierklaai
thumb|In klaaipolder oan de Isel by Wilp yn Gelderlân Rivierklaai of fluviatile klai is in soarte klaai dy't troch streamend rivierwetter yn in riviergea ôfset waard. Foarbylden fan riviergeaen binne yn East-Fryslân by de rivieren de Iems en de Weser del, en yn it midden fan Nederlân yn it gebiet fan de Grutte Rivieren. Dy klaai is in reedlik jonge klaai, dy't út fine kerrels. Yn Nederlân wurdt rivierklaai brûkt om bakstiennen fan te meitsjen. Yn de uterwaarden stiene yn it ferline in soad stienbakkerijen.
Jada Stevens
Libben en karriêre
Jada Stevens waard yn 1988 berne yn it stedsje Snelville, yn 'e steat Georgia. Mei njoggentjin jier sette hja útein mei te wurkjen as stripper yn in stripklub yn Atlanta. Har debút yn in pornografyske film makke se yn it foarjier fan 2008.
Vejen (gemeente)
Vejen wurket tegearre mei fiif oanbuorjende gemeenten yn de saneamde Trekantområdet (Triangel regio).
Drive Angry
Plot
John Milton, in ûndeade krimineel, is ûntsnapt út 'e hel en hat Goddeader stellen, it gewear fan Satan, dêr't er Jonah King mei fermoardzje wol. King is de lieder fan in gewelddiedige satanyske sekte, dy't de dochter en skoansoan fan Milton ombrocht en harren poppe stellen hat. Hy is fan doel om it famke te offerjen yn in satanysk ritueel, wêrfan't er mient dat it de hel op 'e ierde loslitte sil. As er yn 'e Amerikaanske steat Colorado guon folgelingen fan King ûnderfreget (en dêrnei fermoardet), ûntdekt Milton dat it ritueel plakfine sil yn Stillwater, in âld leechsteand tichthûs yn Louisiana.
Milton en Piper bringe de nacht troch yn in motel fan twifelich gehalte, dêr't Milton seksuële omgong hat mei in servearster út in deunby kafee, wylst Piper op bêd rekket mei in oare kafeebesiker. It leafdesspul wurdt ûnderbrutsen troch in oanfal fan King en syn trewanten, mar Milton deadet de measten fan harren. Milton en Piper sette de efterfolging yn op King, en de Boekhâlder, dy't net lang nei de oanfal it motel berikt, efterfolget Milton en Piper. De Boekhâlder hellet harren by, mar Milton brûkt Goddeader om him mei syn plysje-auto fan in brêge ôf te sjitten, wat him tydlik tsjinhâldt.
Underwilens arrivearret de Boekhâlder by it tsjerkegebou. Om't er sa njonkelytsen nijsgjirrich wurden is nei de reden foar Milton syn fêsthâldende efterfolging fan King, ûnderstiet er dêr in oerlibjend sektelid oer, en kriget er it ferhaal te hearren oer Milton syn pakesizzer.
Gertrudistsjerke (Lytsewierrum)
De Gertrudistsjerke yn Lytsewierrum is de tsjerke fan de protestanske streekgemeente Slachsang.
Gemeente
Op 1 jannewaris 2002 ûntstie de Samen-Op-Weggemeente De Slachsang, tsjintwurdich de Protestantske Streekgemeente te Slachsang. De streekgemeente is in gearfoeging fan de protestantske gemeenten fan Lytsewierrum (dêr't ek in diel fan Rien en Reahûs by heart), Britswert-Wiuwert-Easterwierrum en Boazum.
Skiednis tsjerke
De sakristy oan de noardkant fan de tsjerke waard yn 1850 ôfbrutsen. De noardlike tagong foar froulju en súdlike tagong foar manlju waarden pas yn 1928 tichtmitsele.
Vejle (gemeente)
De gemeente hat in ynwennertal fan 114.140 (01.01.2018) en in oerflak fan 1.062,00 km². Velje makket diel út fan de regio Syddanmark en wurket mei fiif oanbuorjende gemeente gear yn de regio Trekantområdet (Triangel regio).
Rodolphe Töpffer
Publikaasjes
Dy sân wurde beskôge as satiryske fizjes op de 19e iuwske mienskip en se wiene populêr yn dy tiid. Töpffer publisearre Essais d'autographie yn 1842. Op 14 septimber 1842 waard de "Histoire de M. Vieux Bois" yn de Feriene Steaten yn stripboekfoarm útbrocht ûnder de titel "The adventures of Mr. Obadiah Oldbuck" ('De avontueren fan Mr. Obadiah Oldbuck'). It wurk wurdt beskôge as de earste Amerikaanske strip en, neffens ferskate artikels fan Robert Beerbohm yn Comic Art Magazine en yn Overstreet Comic Book Price Guide, as ynspiraasjeboarne foar in folslein Amerikaansk 19e-iuwsk sjenre fan byldromans.
Tayanna
Tayanna (Tjernivtsy, 29 septimber 1984) is in Oekraynsk popsjongster.
Qumran
Sûnt ein 80-er jierren ûntjoech Qumran him ta in toeristyske trekplaster.
Adelaide (betsjuttingsside)
"Adelaide", "Adelaïde" of "Adélaïde" hat yn de Wikipedy ferskate betsjuttings:
USS Missouri (skip út 1944)
Kâlde Oarloch
Krekt doe't it derop liek dat de Amerikanen, de Súdkoreänen en harren bûnsgenoaten (dy't ûnder in folmacht fan 'e Feriene Naasjes fochten) hiel Noard-Koreä feroverje soene, fierde de Folksrepublyk Sina op 19 oktober 1950 in yntervinsje yn 'e Koreaanske Oarloch út om dat foar te kommen. It Sineeske Folksbefrijingsleger kaam de Amerikanen en harren bûnsgenoaten folslein oer it mad yn 'e Slach by de Chosin-opslachmar. De USS Missouri krige opdracht om mei syn kanonnen de ôftocht oer see fan 'e Amerikaanske en FN-troepen út Hungnam te ûnderstypjen, in weromlûking dy't op 24 desimber foltôge waard. It slachskip bleau oant ein maart 1951 yn Koreä aktyf, wêrnei't it ôflost waard en nei de Marineskipswerf fan Norfolk yn Norfolk (Firginia) stjoerd waard foar grutskalich ûnderhâld. Dat duorre oant ein jannewaris 1952.
Museumskip
By in breder, wrâldwiid publyk is de USS Missouri bekend wurden troch dielname oan ferskate films. Sa spile de film Under Siege, út 1992, mei Steven Seagal yn 'e haadrol, oan board fan 'e USS Missouri. Yn dy film waard it wiere skip lykwols inkeld út 'e fierte wei yn byld brocht; de binnendoarsênes op it skip waarden eins opnommen op it slachskip de USS Alabama. Yn 2012 waard in diel fan 'e film Battleship wól oan board fan 'e USS Missouri opnommen. Mei't it skip sûnt 1992 net mear op eigen beweging fearn hat, waard de sêne wêryn't it de iepen see opfart om slach te leverjen mei in bûtenierdske ynvaazjemacht opnommen mei de help fan trije sleepboaten.
Vincent Canby
Priveelibben
Canby troude nea, mar hie jierrenlang in relaasje mei de Ingelske skriuwster Penelope Gilliatt, oant har ferstjerren yn 1993.
Gerhard Anton von Halem
Gerhard Anton von Halem (2 maart 1752, Aldenboarch (Aldenboarch) - 4 jannewaris 1819 in Eutin) wie in Dútsk skriuwer, jurist en bestjoersamtner yn Aldenboarch.
Sljochtsinnigens
Dokters út eardere tiden, de saneamde sjirurginen, ûnderskaten ferskillende soarten sljochtsinnigens, lykas frenesis (mei as symptomen it útslaan fan wartaal en hege koarts); insania (many of melankelikens), moannesykte (no bekend as epilepsy) en hystery. As it om in gefal fan geastlike besetting gie, wie de gongbere remeedzje eksorsisme. Foar oare geastlike en fral foar lichaamlike foarmen fan sljochtsinnigens namen sjirurginen foar behannelmetoaden almeast de taflecht ta ierlitten of 'purgearjen' (it jaan fan in klysma, d.w.s. it leechmeitsjen fan 'e terms troch it ynspuitsjen fan wetter). Ek liet men de pasjint wol switte, dompele men him of har ûnder yn kâld of hjit wetter of waarden eigengearstalde drankjes of salfkes foarskreaun. Hiel apart wie it saneamde balstiensnijen, wêrby't in kwaksalver in plassetrepanaasje útfierde (it boarjen fan in gat yn 'e plasse), dêr't er dan sabeare in balstien úthelle dy't er yn 'e hân ferburgen holden hie. (Dêr binne in protte skilderijen fan oerlevere.) Fral by lju út hegere maatskiplike klassen waard ek rêst, muzyk of lichaamlik wurk foarskreaun.
Neigeraden dat him oan it begjin fan 'e tweintichste iuw de moderne psychiatry ûntjoech, dy't ûnderskie makke tusken ferskillende syktebylden, rekken termen as 'sljochtsinnich', 'gek' en 'net goed by de holle' yn wittenskiplike fermiddens yn ûnbrûk. Wol bleaune se gongber yn 'e sprektaal, bgl. as skelwurd, mar ek as ûnsekuere oantsjutting foar geastlike oandwanings troch leken.
Hawker Hunter
Hunters by de Nederlânske loftmacht
Yn de Keninklike Loftmacht hawwe Hunter F.4s, F.6s en T.7s tsjinne fan 1956 oant 1968. It type waard ferfongen troch de Lockheed F-104G Starfighter.
Krystal Swift
Libben en karriêre
Yn 2011, doe't se 23 jier wie, makke Swift har debút yn in pornografyske film. Neffens de Internet Adult Film Database (IAFD) spile se sûnt dy tiid yn in trichichtal films, benammen foar Jeropeeske filmstudio's, lykas it Dútske Videorama en Magmafilm en it Nederlânske Video Art Holland. Dêrnjonken wurke se ek wol yn 'e Amerikaanske pornoyndustry, û.m. foar sokke foaroansteande labels as Evil Angel, Adam & Eve en The Score Group. Teffens wie se wol yn 't spier foar pornowebsiden op it ynternet, wêrûnder Reality Kings en Brazzers.
Silverstone Circuit
Yn 2011 waard de start- en finishline ferpleatst nei in oar rjocht stik fan it sirkwy. Neist dy nije start- en finishline is ek in folslein nij pitskompleks boud. De âlde pitstrjitte wurd noch brûkt foar guon kampioenskippen.
Kirchborgum
Kirchborgum is in doarp yn it Dútske diel fan Reiderlân yn East-Fryslân. It plak leit oan de Iems noardeastlik fan Weener, dêr't Kirchborgum bestjoerlik diel fan útmakket.
Hillich Patriargale Kleaster fan Us-Leaffrouwe fan Saidnaya
Leginde
Neffens de tradysje waard it kleaster yn 547 yn opdracht fan de Byzantynske keizer Justinianus I boud. De keizer wie op fjldtocht tsjin de Perzen (in oare ferzje wol ha dat er op pylgerstocht nei Jeruzalim gyng). Doe't er op jacht in moaie gazelle achternei siet en op in berch klom, seach er yn in grut ljocht in frou dy't him sei: "Wa jagest dû op? Wolstû op de Mem Gods sjitte, dy't in foarspraak is foar de minsken? It is de godlike Foarsjennichheid dy't dy hjir brocht! Op dit plak moast my in stee jaan te wenjen".
Hood River (Oregon)
Skiednis
Nathaniel en Mary Coe wiene de earste bewenners fan in gebiet fan 128 bunder, dy't hja fan de oerheid yn 1854 krigen. Dit gebiet is no it sintrum fan Hood River. Net folle letter kammen William Jenkins mei syn famylje en de famylje Benson. Nathaniel Coe wie ien fan de earsten dy't fruitbeammen planten yn de delling fan Hood River. Apelhôven woeksen as koal hjir tusken 1890 en 1920 en Hood River rekke ferneamd om syn apels. Yn 1919 binne in soad apelbeammen deafêrzen en doe begûn jin de apels te ferfangen troch parren. Hood River is hjoed de dei ien fan de grutste produsinten fan Anjou parren.
Hjoed de dei
Foar in lange tiid bestie de ekonomy út benammen de lânbou, toerisme en sporttoerisme, mar sûnt de njoggentiger jierren fan de foarige iuw naam de high-tech yndustry ta en waarden bedriuwen ornearre foar loftfeartûntwikkeling, lykas Insitu en Hood Technologies, ien fan de grutste wurkjouwers yn de stêd. Hood River wie foar in lange tiid ien fan de lânbousintra fan it Noardwesten fan de Feriene Steaten, mar de houtyndustry en it beamkappen wiene earst ek tige wichtich. Hout wie de grutste boarne fan útfier, mar dat naam ôf nei't de rop om boskbeskerming tanaam en de Kleau fan de Kolumbia in beskerme gebiet waard. Apel- en parrehôven en ek wynhôven begûnen harren te ûntjaan ta in wichtige sektor yn it gebiet.
Oare wichtige bedriuwen yn de stêd binne bierbrouwerijen lykas Hood River Distillers, Full Sail Brewing Company, sportklean en -skoechfabryk DaKine, fegetarysk fiedselferwurker Turtle Island Foods en noch in stikmannich wynmakkerijen.
Hood River is ek populêr om it wynsurfen en kitesurfen yn de Kolumbia, mar ek kayakken, berchbeklimmen, kuierjen, mountain biking en skyen binne populêr yn Hood River County. De stêd is troch ûnder oare CNN en National Geographic útroppen ta ien fan de bêste plakken oan in rivier en om te skyen.
Laura Harring
Priveelibben
Yn 1987 troude Harring mei Carl-Eduard Otto Wolfgang Jayme Anders greve von Bismarck-Schönhausen, de betoerpakesizzer fan 'e ferneamde Prusyske kânselier Otto von Bismarck. Nei't sy en har man yn 1989 al wer skieden, behold Harring lykwols de aadlike titel fan grevinne fan Bismarck-Schönhausen.
Bruce Springsteen
Bruce Frederick Joseph Springsteen (Long Branch (New Jersey), 23 septimber 1949) is in Amerikaanske rocksjonger, gitarist en ferskeskriuwer. Syn bynamme is The Boss. De muzykprodusint, kritikus en manager Jon Landau sei yn 1974 oer him: 'I’ve seen Rock and Roll ‘s future and its name is Bruce Springsteen'.
Sung Jae-ki
Sung Jae-ki(성재기 成在基, 11 septimber 1967 - Seoul, 26 july 2013) wie in Súdkoreaanske manljusrjochte-aktivist, anty-feminist en liberaal tinker. nickname wie Shimheon(심헌 審軒), Shimheon(심헌 心軒).
Tsjin de ein fan syn libben siet Sung swier yn 'e skulden, neffens guon berjochten wol $200 miljoen. Op 25 july 2013 kundige Sung op it webstee fan Man fan Koreä oan dat er fan doel wie himsels tekoart te dwaan. De oare deis sprong er fan de Mapobrêge yn Seoul en stoar.
Sint-Martinustsjerke (Woudrichem)
De Sint-Martinustsjerke is de midsiuwske stedstsjerke yn de Noard-Brabânske fêsting fan Woudrichem. De tsjerke is fan de herfoarme gemeente fan Woudrichem, mar wurdt ek brûkt foar eksposysjes fan keunstners. Yn 2021 fierde de tsjerke syn 400-jierrich bestean.
Lân fan Taal
Lân fan Taal (de offisjele namme is Frysktalich) wie in grutskalich opset projekt yn it ramt fan Ljouwert/Fryslân Kulturele Haadstêd fan Jeropa 2018, dat hielendal wijd wie oan it ferskynsel taal en alles dat dêrmei te krijen hat. It fûn plak fan 3 febrewaris oant en mei 31 desimber 2018 en bestie út in breed skala oan eveneminten dy't foar it meastepart yn 'e Fryske haadstêd Ljouwert holden waarden, yn 'e Prinsetún en op en om it Aldehouster Tsjerkhôf: yn Tresoar, it Histoarysk Sintrum Ljouwert en it eigen besikerssintrum Obe, dat spesjaal foar Lân fan Taal oan 'e eastlike kant fan it Aldehouster Tsjerkhôf ferriisde.
Underdielen
optreden troch dichters en keunstners. Bern koene sels stop-motionfilmkes oer taal meitsje.
Masakiyo Maezono
(29 oktober 1973) is in eardere Japansk fuotballer. Earder spile foar Yokohama Flügels, Tokyo Verdy, Santos, Goiás, Shonan Bellmare, Anyang LG Cheetahs en Incheon United. spile ek yn it Japansk fuotbalalvetal. Hy die mei oan it Olympyske Simmerspullen 1996 en it Aziatysk kampioenskip 1996.
James A. Michener
Trochbraak as skriuwer
Yn 1949 kaam it twadde boek fan Michener út, mei as titel The Fires of Spring, oer de wees David Harper en syn libben en leafdes. Yn 1950 folge Return to Paradise, in boek besteande út acht essays, elts oer in oar eilân yn 'e Stille Súdsee, mei dêroan taheakke in koart ferhaal oer dat eilân. The Bridges at Toko-ri wie in novelle dy't yn 1953 ferskynde oer jonge Amerikaanske soldaten yn 'e Koreaanske Oarloch.
Fierdere karriêre as skriuwer
Hiel apart wie The Novel, út 1991, in roman wêryn't in roman de haadrol spilet. It boek fertelt it ferhaal fan 'e skepping fan it boek, út 'e inoar snijende eachpunten wei fan 'e skriuwer, de redakteur, de literatuerkritikus en de lêzer. Mexico, in roman dy't yn 1992 ferskynde nei't Michener der mear as tritich jier ôf en oan mei dwaande west hie, gie oer in Amerikaanske sjoernalist dy't yn Meksiko op 'e siik giet nei it ferline fan syn famylje. Recessional wie Michener syn lêste roman, wêryn't er de útdagings beskreau fan in dokter dy't palliative soarch biede moat oan in ûngewoane pasjint. Neitiid ferskynden noch twa koarte ferhalen: Miracle in Seville (1995) oer de kultuer efter it bollefjochtsjen yn Spanje, en Matecumbe (postúm yn 2007) oer de relaasje tusken in mem en in dochter yn it fiktive plak Matecumbe, yn Floarida, dy't allebeide skieden binne en parallelle libbens liede.
Kristlike MULO (De Jouwer)
Legere skoalle
De kristlike MULO kaam fuort út de earste legere skoalle foar kristlik nasjonaal ûnderwiis yn Haskerlân. Dy skoalle begûn mei twa lokalen efter de Midstrjitte. Skoalhaad wie op 1 augustus fan dat jier M.J. ten Hoor. Ten Hoor waard op 6 maaie 1864 berne yn Strobos en hie ûnderwizer yn Leien west. Nei syn pinsjoen waard hy op 1 septimber 1929 opfolge troch W. van der Bij. Van der Bij soe yn 1944 omkomme yn konsintraasjekamp Neuengamme. De funksje waard doe tydlik waarnomd troch S. Loopstra. Sûnt 1946 wie S. de Haan skoalhaad en wie dat noch yn 1955. Yn 1907 krige de skoalle der twa lokalen by en yn 1925 en 1930 wiene der ferbouwings.
Wynedaham
Skiednis
Yn Wynedaham stie de boarch fan de Reiderlânske haadling Tidde Wyneda, dy't yn 1391 Tydwyneda borch, en yn 1420 Twiddingaborch neamd waard. Wynedaham ferdwûn yn de fyftjinde iuw, want yn in list fan kerspels fan it Bisdom Múnster út de fyftjinde iuw stie Wynedaham yn de kategory ferdronken doarpen (Ecclesiae vacantes aqua depost submersae omnes) en yn in sechtjinde iuwske list fan ferdronken doarpen waardWymelda ham neamd. Wynedaham waard by de oerstreamings troch wetter fan de Doalert foar it grutste part ûnderstrûpt. De oerbliuwende ynwenners fan Wynedaham en Houwingahof waarden tenei by it kerspel Beerta yndield.
Candy Manson
Karriêre
Manson wie hikke en tein yn Chicago, yn 'e steat Illinois. Se is de dochter fan Poalske ymmigranten, en waard strang roomsk grutbrocht. Neffens eigen sizzen waard hja ûntfamme doe't hja 16 jier wie. Op har achttjinde, yn 2001, sette se útein mei te wurkjen as stripper yn ferskate stripklubs yn Chicago. Dêrta liet Manson har boarsten fergrutsje oant kupmaat 34DDD. Teffens posearre se as neakenmodel foar ferskillende neakenblêden en wurke se as fetysjmodel foar bondaazjefideo's en om fetysjdracht (lateks guod, foar it meastepart) te showen. Neigeraden dat hja mear súkses krige, begûn se as feature dancer by stripklubs yn 'e hiele Feriene Steaten lâns te reizgjen. Yn 2005 wûn se in neakenmodellewedstryd en waard se útroppen ta Miss Nude Galaxy.
Katedraal fan Chichester
Skiednis
De needsaak fan in frijsteande toer fan de katedraal kin ferklearre wurde út de ûngelokkige skiednis fan de tuorren fan de katedraal. De súdwestlike geveltoer stoarte al yn 1210 yn en waard dêrnei wer opboud. De noardwestlike toer folge yn 1635 en waard pas yn 1901 wer opboud. De 14e iuwske mitsele spits moast yn de 17e iuw reparearre wurde troch de ferneamde arsjitekt hôfarsjitekt Christopher Wren, de bouwer fan de St. Paul's Cathedral yn Londen. De spits oerlibbe in bliksemynslach yn 1721, mar sakke nei 450 jier sûnder fierdere ûngelokken yn. In fûns waard opset op de toer te rekonstruearjen en ek keninginne Fikoaria droech by oan de weropbou. Yn fiif jier tiid waard troch George Gilbert Scott in 1,8 meter hegere spits foltôge, dy't no 82 meter heech is. It pún fan de âlde spits waard wer brûkt om in tsjintwurdich net mear besteande kapel te bouwen.
Keunstwurken
Bûten de katedraal stiet in brûnzen byld fan Sint-Richard fan Chichester, dat troch Philip Jackson makke is.
Ek hat de katedraal in troch de ferneamde Britske siler Francis Chichester skonken wimpel, dy't oan syn skip hong wylst er de wrâld rûnsile.
Madagascar 3: Europe's Most Wanted
Plot
Yn 'e Switserske Alpen lit Alex de trein hohâlde. Hy beseft dat se op dizze wize nea yn New York komme sille, mei't it Amerikaanske toernee fan it sirkus ôfhinget fan 'e positive beoardieling fan in Amerikaanske promoter by it optreden yn Londen. Stefano fertelt Alex dat Vitaly de tiger foarhinne de grutste stjer fan it sirkus wie. Hy koe troch hoepen springe dy't mar sa grut as in fingerring wiene, wêrfoar't er himsels ynsmaarde mei oliifoalje. Doe't er lykwols ris troch in brânende fingerring besocht te springen, die bliken dat oliifoalje brânber is. Vitaly ferlear al syn hier en rûn in trauma op, en doarst nea wer op te treden. Neitiid lieten de oare sirkusbisten ek de moedfearren hingje, mei as gefolch dat it mei it sirkus gaueftich yn it neigean rekke.
Produksje
Madagascar 3: Europe's Most Wanted waard yn 2008, nei de premiêre fan Madagascar: Escape 2 Africa oankundige troch Jeffrey Katzenberg, de algemien direkteur fan DreamWorks Animation. Hy sei: "Der sil teminsten noch ien haadstik by komme. We wolle dat de personaazjes úteinlik weromkeare nei New York.
Prizen
Madagascar 3: Europe's Most Wanted waard yn 2013 nominearre foar fjouwer Annie Awards, twa Satellite Awards, in Critics' Choice Award, twa Teen Choice Awards en trije Kids' Choice Awards. De film wûn lykwols inkeld in ASCAP Award foar de filmmuzyk fan Hans Zimmer.
Antiochje
Skiedis
De stêd spile in wichtige rol yn de ûntwikkeling fan it iere kristendom en wurdt mear as ien kear neamd yn it boek Hannelingen fan de Apostels. Neffens de oerlevering wie de Grot fan Sint Petrus it plak dêr't de apostels Paulus en Barnabas gearkamen. It Patriargaat fan Antiochie wie de sit fan ien fan de fiif kristlike Patriargaten yn it Romeinske Ryk.
Agnes fan Assisi
Libben
Likernôch om it jier 1220 (of 1221) naam hja op fersyk fan Fransiskus fan Assisi de lieding fan it kleaster fan Monticelli yn 'e omkriten fan Florâns. Ut Monticelli wei stifte Agnes ferskillende kleasters, lykas yn Mantua, Feneesje en Padua.
National Broadcasting Company
Skiednis
Yn 1930 waard General Electric oanklage foar oertrêdings fan 'e Amerikaanske antytrustwetjouwing, wat foar it bedriuw oanlieding wie om yn 1932 syn oandiel yn RCA (en NBC) te ferkeapjen. Yn 1934 tsjinne in lytsere konkurrint, it Mutual Broadcasting System (MBS), in klacht yn by de Federal Communications Commission (FCC), de Amerikaanske oerheidsynstânsje dy't oer de radio gie, om't it swierrichheden hie om troch te kringen yn in merk dy't alhielendal tichttimmere wie troch NBC en syn grutte rivaal CBS. De FCC, dy't yn 1938 in ûndersyk ynstelde, kaam ta de konklúzje dat RCA òf NBC Red òf NBC Blue opjaan moast, mei't it bedriuw NBC Blue brûkte om elts begjin fan konkurrinsje de kop yn te drukken.
Frederikustsjerke (Sleat)
Ynrjochting
Yn de súdlike oan it middenskip steande toer hingje trije klokken út 1948 en 1961, dy't de yn de Twadde Wrâldkriich troch de Dútsers foardere klokken ferfongen.
Nieuw-Beerta
Skiednis
thumb|left|De [[Tsjerke fan Nieuw-Beerta'']] Nieuw-Beerta ûntstie yn de sechtjinde iuw op it plak fan it ferdronken doarp Wynedaham, dat om 1500 hinne by Beerta foege waard. It gebiet rekke lykwols nea alhiel ûnbewenne, want de pleatsen stiene noardliker yn de saneamde Binnenlanden op ferhege hiemen of oerbliuwende stikken heechfean dy't letter ferdwûn binne. Nei it oanlizzen fan de Hamsterdyk, ek wol Beertsterhamdyk neamd, healwei de sechtjinde iuw, ferhuzen dy pleatsen stadichoan nei dy dyk. Oer de dyk hinne rûn in fuotpaad, en yn 1840 waard der in ferhurde dyk oanlein. De wichtichste ferbining wie de Hamwei (Hamweg), dy't yn 1541 al neamd waard en dy't fan Beerta besuden de Tsjamme rjochting Drieborg rûn.
Moerom
Moerom (Russysk: Муром) is in stêd yn Ruslân. De stêd leit yn it oblast Vladimir en hie yn 2018 likernôch 109.000 ynwenners.
Jenze Jan Talsma
Biografy
Talsma wie Ridder yn de Oarder fan Oranje-Nassau en siet yn it bestjoer fan it Geldersk Lânskip en Natuermonuminten.
Stifting Frysk Akademyfûns
De Stifting Frysk Akademyfûns is in Fryske stifting. Dizze organisaasje waard yn 1968 oprjochte om finansjele middels gear te bringen ta befoardering fan it ferrjochtsjen fan wittenskiplik wurk yn 'e provinsje Fryslân (grutdiels yn of oer it Frysk of de provinsjale streektalen). De Stifting Frysk Akademyfûns is nau ferbûn oan 'e Fryske Akademy, en is fêstige yn itselde gebou as de Akademy, te witten oan 'e Doelestrjitte 8 yn Ljouwert.
Kano (fartúch)
In roeiboat wurdt net as kano beskôge, omdat dy mei riemen foarút giet en de farder meastentiids mei de rêch nei foaren ta sit.
Medina (Araabje)
Medina (Arabysk: ‏al Madīnah al Munawwarah المدينة المنورة, 'de Ljochtsjende stêd') is in stêd yn Saûdy-Araabje, sa'n 320 km benoarden Mekka; it is de twads hillichste stêd fan de Islam. De Moskee fan de Profeet yn Medina is part fan de hadzj, de islamityske beafeart. Medina is ien fan de twa stêden dêr't Mohammed de Koran fan Allah ûntfong. Mei de flecht fan Mohammed út Mekka yn 622 begjint de islamityske kalinder. Yn 632 stjert Mohammed yn Medina en soe beïerdige wêze yn de Moskee fan de Profeet dêre. De stêd is fanâlds sletten foar net-moslims. Yn foar-islamityske tiden hjitte de stêd Yathrib.
Möhlenwarf
Skiednis
It eardere ûnôfhinklike doarp waard as ûnderdiel fan in bestjoerlike weryndieling yn 1972 in Ortsteil fan Weener.
Skyrinnen op de Olympyske Winterspullen 1984
De Olympyske Winterspullen 1984, ek wol de XIVe Olympiade neamd, waarden yn 1984 yn Sarajevo, Joegoslaavje hâlden. Dat wie fan 8 oant en mei 19 febrewaris. It skyrinnen hie plak yn it Igman, Veliko Polje.
Barnstien
Barnstien yn de mytology
Yn de Grykske mytology liet de god Helios op in dei syn soan Feton de sinnewein bestjoere. Phaeton koe de hynders lykwols net op 'e team hâlde, dêrom ferskroeide de sinne himel en ierde. Sadwaande krigen de minsken yn Etioopje harren donkere hûd. Om de ierde te rêden smyt Seus mei wjerljocht nei Feton dy't dêrtroch dea delfalt. De susters fan Feton, de Heliaden, beskriemden him. Harren triennen stjurje op 'e grûn ta barnstien.
Fryske Krite De Jouwer
Nijjiersrevu
Fan 1986 oant en mei 2013 produsearre de Krite 27 kear de Nijjiersrevu fan De Jouwer. Nei 27 edysjes moast der ôfskied nommen wurde. De kosten wiene foar de feriening te heech. De Stichting Nijjiersrevu de Jouwer hat it stokje fan de Fryske Krite oernaam.
Bram Peper
Abraham (Bram) Peper (Haarlim, 13 febrewaris 1940 – Rotterdam, 20 augustus 2022) wie in Nederlânsk heechlearaar sosjology en politikus. Hy wie fan 1982 oant 1998 boargemaster fan Rotterdam en fan 1998 oant 2000 minister fan Ynlânske Saken. Peper wie lid fan de Partij fan de Arbeid.
Salisjaanske talen
Etymology
De namme 'Salisjaansk' is ûntliend oan Séliš, it endonym fan 'e Plathollen (Flathead), in Salisjaansk folk út westlik Montana. Yn it Ingelsk wurde de termen Salishan en Salish yn sawol taalkundige as etnografyske publikaasjes trochinoar brûkt. Dat is lykwols eins net korrekt en wurket ek betiizjend foar net-ynwijden, mei't de term Salish eins in Ingelske ferbastering is fan Séliš, en dêrmei in synonym is foar 'Plathollen'.
Alan Rickman
Karriêre
Ek spile Rickman de egosintryske, Nobelpriiswinnende heit yn Nobel Son (2007). Yn Sweeney Todd: The Demon Barber of Fleet Street (2007) fertolke er de rol fan 'e boasaardige rjochter Turpin. Behalven yn films wie Rickman ek allegeduerigen yn it teäter te sjen. Sa spile er yn 1998 Markus Antonius yn Shakespeare syn Antonius en Kleopatra, as tsjinspiler fan Helen Mirren, en hied er yn 2010 de titelrol yn it stik John Gabriel Borkman, fan Henrik Ibsen.
Salisjaanske talen
Besibskip mei oare talen
Der is anno 2019 noch gjin taalbesibskip oantoand tusken de Salisjaanske talen en oare taalfamyljes, alteast net op in manear dy't troch de mearderheid fan 'e taalkundigen oertsjûgjend achte wurdt. De foaroansteande Amerikaanske taalkundige Edward Sapir hat suggerearre dat de Salisjaanske talen mooglik besibbe wêze kinne mei de Wakasjaanske talen en de Tsjimakûaanske talen; dy trije taalgroepen soene dan de (hypotetyske) Mosaanske taalfamylje foarmje. Dat dit útstel yn 'e taalkundige literatuer oant hjoed de dei fuortbestiet, hat benammen te krijen mei Sapir syn statuer as wittenskipper, mei't foar dizze teory net folle bewiis fûn is. Bûten kiif stiet lykwols de bydrage dy't de Salisjaanske talen (benammen it Opper- en Neder-Tsjehalis) levere hawwe oan 'e wurdskat fan it Sjinûk-jargon, in mingtaal dy't yn it ferline yn it Amerikaanske Noardwesten as lingua franca brûkt waard foar yntertribale hannel.
Grutte stjonkswam
De Grutte stjonkswam (Phallus impudicus) is in algemien foarkommende poddestoel. It is in saprofyt.
Ferkundigingskleaster (Moerom)
Sovjet-Uny
Yn de krypte fan de katedraal rêste de oerbliuwsels fan Sint Basilius fan Moerom en de 17e-iuwske askeet Iûliana. De skryn mei de trije hilligen waard nei it ferbliuw yn it museum fan Moerom oan 1991 werom jûn oan de Russysk-Otterdokse Tsjerke.
List fan kranten yn Nederlân
List fan kranten yn Nederlân. De list is net kompleet.
Ruterwille
Lanlike rydferiening Ruterwille en ponyklup Jong útein is in ruterferiening fan De Jouwer. Ruterwille en Jong Utein ha sa'n 50 leden (2018) en brûke de akkomodaasje fan Hynstesportsintrum De Jouwer oan de Haskerfjildwei. De akkomodaasje hie yn 2018 twa binnenbakken (20 by 20 m) dy't omsetten wurde kinne nei in baan fan 20 by 60 m en 20 by 20 m.
F/A-18E/F Super Hornet
De Boeing F/A-18E/F Super Hornet is in Amerikaanske oanfalsjager dy't operearret fan fleandekskippen ôf. It tastel is ûntwikkele út de F/A-18 Hornet. Yn 1992 bestelde de United States Navy de Super Hornet by McDonnell Douglas, dy't wilens oernaam is troch Boeing. De earste flecht wie ein 1995 en de earste lâning op in fleanddekskip yn 1997. Yn 1999 kaam er yn tsjinst as ferfanger fan de Grumman F-14 Tomcat. De Super Hornet hat de bynamme Rhino.
Fermanje (De Jouwer)
Skiednis
Yn 1863 waard de tsjerke ferboud. Yn 1955 wie der in restauraasje.
Dielerheide
Skiednis
Dielerheide ûntstie as in net sletten delsetting mei hjir en dêr wat bewenning súdwestlik fan Stapelmoorerheide op ôfgroeven heechfean. Foar it earst waard it plak yn 1787 as Dieler-Hayde neamd. Yn 1823 hie it in befolking fan 62 ynwenners, ferdield oer alve hûzen.
Aerden Plaats
De Aerden Plaats ûnderhâldt kontakten mei oare Biltske kulturele organisaasjes troch syn lidmaatskip fan 'e Stichting Bildts Aigene, in yn 2015 oprjochte koepelorganisaasje foar Biltske taal en kultuer.
Sankt Georgiwold
Sankt Georgiwold (Eastfrysk Plat: Swartwold) is in plak yn it Dútske part fan Reiderlân yn East-Fryslân en in Ortsteil fan de gemeente Weener.
Wjirmgat
Tiidgatten
Teoretysk soe in wjirmgat tiidreizgjen mooglik meitsje kinne. Dat soe berikt wurde kinne troch ien útein fan it wjirmgat mear faasje te jaan as de oare útein, en dy beide úteinen letter werom te bringen. Foar it ferflugge wjirmgat soe dan minder tiid foarbygien wêze as foar it wjirmgat dat stilstean bleaun is, in ferskynsel dat relativistyske tiiddilataasje hjit. As soks mooglik is, soe it betsjutte dat alles dat it stasjonêre wjirmgat yngiet, it ferflugge wjirmgat útkomme soe op in tiidstip foar't it it stasjonêre wjirmgat yngie. Sa'n soarte wjirmgat wurdt wol in 'tiidgat' neamd. It tinken ûnder natuerkundigen is dat it miskien net mooglik wêze soe om in wjirmgat op dizze wize yn in tiidmasine te feroarjen, mar guon wiskundige modellen bewize dat firtuële dieltsjes oanhâldend troch in tiidgat reizgje soene mei almar tanimmende yntinsiteit.
Aldedyk (Aldamt)
Nijsgjirrich is it hichteferskil oan beide kanten fan de dyk. Besuden de dyk is it lân tige ynklonken en leit it in goed meter ûnder NAP. Mooglik siet dêr in laach fean ûnder. Benoarden de dyk is de boaiem heech opslike en leit it oerflak boppe NAP.
Dom fan Regensburg
19e iuw
De ûnderwurdearring fan de barok en de romantyske ideeën oer in suvere arsjitektuer lieden yn de 19e iuw ta grutte feroarings fan de domtsjerke. Yn oanfolling op it noch besteande midsiuwske glêswurk skonk de Beierske kening Loadewyk I sûnt 1827 nije glês-yn-lead-ramen. Dêrnei joech er yn 1834 opdracht om it hiele ynterieur te suverjen fan goatysk-frjemde eleminten, dat oant 1839 útfierd waard. Op it heechalter nei waarden alle barokke alters ôfbrutsen. Ek de barokke kapellen en galerijen ferdwûnen en de barokke koepel op de krusing waard ferfongen troch in goatysk ribferwulft. Ek ferwidere waarden de barokke grêfmonuminten en de oan de muorren hingjende grutte skilderijen. Om't tocht waard dat de oliifgrize kleuren fan de domtsjerke de kleur fan de stien wie, waard dat mei rêst litten.
Eksterieur
Bûten is oan in pylder by de súdlike tagong fan de dom in saneamde joadesûch te sjen. Oan de baarch op it 14e-iuwske reliëf hingje trije joaden yn harren doedestiidske klean te drinken. It doel fan de sûch wie om de joaden mei opsetsin te misledigjen.
Opstanningskleaster (Moerom)
Opheffing
Nei de oktoberrevolúsje dielde it kleaster yn itselde lot as de oare tsjerken fan de stêd. De tsjerken waarden sletten foar de earetsjinst, de weardefolle saken nei it museum stjoerd en de gebouwen brûkt foar de opslach. Yn 1929 waard it tsjerkhôf opheven en ferneatige. Yn 1950 waard op it plak oer de grêven in fuotbalfjild oanlein. Tusken 1970 en 1980 ferbouden se de Opstanningtsjerke ta in fitness-sintrum.
Waco CG-4
In tal CG-4's is bewarre bleaun en yn museums te sjen.
Lejre (gemeente)
Lejre is in gemeente op it Deenske eilân Sjælland. De gemeente ûntstie op 1 jannewaris 2007 yn it ramt fan de lanlike gemeentlike weryndieling troch de gearfoeging fan de âlde gemeente Lejre mei de eardere gemeentes Bramsnæs en Hvalsø. De earste boargemaster fan de gemeente kaam út de gemeente Bramsnæs, is riedshûs stiet yn de eardere gemeente Hvalsø en de gemeentenamme waard ûntliend oan de âlde gemeente Lejre.
Dennis Wiersma
Biografy
Wiersma studearre sosjology oan de Ryksuniversiteit Grins en wie dêr ek lid fan de fakulteitsried. Hy helle dêrnei in master bestjoer en belied oan de Universiteit Utrecht.
Tusken 2009 en 2010 wie Wiersma fisefoarsitter fan de Lanlike Studintefakbûn. Fan 2011 oant 2013 wie er foarsitter fan FNV Jong. Yn dy hoedanichheid wie er ek lid fan de Sosjaal-Ekonomyske Ried. De beneaming fan Wiersma as jongereinfoarsitter by FNV krige in soad omtinken, om 't er al in pear jier lid wie fan de VVD en yn 2003 as 16-jierrige ferkiesber wie as kandidaat nûmer 17 by de List Ratelband ûnder oanfiering fan Emile Ratelband. Ek op oare punten kaam Wiersma mei de FNV-jongeren yn it nijs: sa pleite er by it telefyzjeprogramma Buitenhof foar in nij Akkoard fan Wassenaar.
Politike karriêre
Op 14 july 2021 waard er mei yngong fan 10 augustus fan dat jier beneamd ta steatssekretaris fan Sosjale Saken en Wurkgelegenheid. Hy joech syn Keamersit op 2 septimber 2021 oer nei opskuor oer de kombinaasje fan Keamerlid en steatssekretaris yn in demisjonêr kabinet.
The Parent Trap (film út 1998)
Prizen
Lindsay Lohan wûn mei har dûbele haadrol yn The Parent Trap in Young Artist Award foar bêste rol yn in langspylfilm.
Tichelwarf
Skiednis
Tichelwarf waard yn 1735 foar it earst as Tichelwerk neamd. Letter evoluearre dizze namme nei it hjoeddeiske Tichelwarf. De namme giet werom op in stienbakkerij, dy't hjir yn de 16e iuw stien hawwe soe.
Wite Swan (ferkenner)
Militêre tsjinst
De deis nei de slach makke Heal Giel Gesicht in travois, wêrmei't er syn maat nei it steamskip de Far West, ta brocht, dat op krapoan 20 km ôfstân op 'e rivier de Bighorn lei, sadat Wite Swan medyske fersoarging krije koe. Hy wie sa swierferwûne, dat syn refalidaasje lange tiid yn beslach naam. Kolonel Gibbon ûntsloech op 4 july de oare Krieske ferkenners út Amerikaanske tsjinst, mar makke in útsûndering foar Wite Swan, om't dy salang't er yn it leger tsjinne, rjocht hie op fersoarging yn in legerhospitaal. Wite Swan waard nea wer de âlde. Troch de klap op 'e holle koed er net mear hearre of prate. De wûne yn syn skonk bleau er foargoed mank fan, en oan 'e skotwûne yn syn rjochterpols hold er in slim misfoarme pols en hân oer. Likegoed slagge it him en bleau, nei't er fierhinne opbettere wie, noch ferskate jierren ferkenner. Uteinlik waard er yn 1881 earfol út militêre tsjinst ûntslein.
Trije-ienheidskleaster (Moerom)
Weriepening fan it kleaster
Op 15 maaie 1991, op de feestdei fan de hillige prinsen Boris en Gleb, waard it kleaster op 'e nij iepene. De reliken fan de otterdokse hilligen Peter en Fevronia foarmje de belangrykste reliken fan it kleaster. Oant 1921 rêsten de reliken yn de yn de jierren 1930 ferneatige Katedraal fan de Berte fan Kristus. Se waarden doe oerbrocht nei it lokale museum fan Moerom en binne yn it ramt fan de weriepening fan it kleaster werom jûn oan de Russysk-Otterdokse Tsjerke.
Helmstedt (Landkreis)
Mei in oerflak fan likernôch 670 km² is de lânkring Helmstedt ien fan de lytsten yn Nedersaksen. De lânkring bestiet út de trije stêden Helmstedt, Schöningen en Königslutter am Elm en noch 20 oare gemeenten.
Wolfenbüttel (Landkreis)
Gemeentefrij gebiet
Yn de lânkring lizze trije gemeentefrije gebieten, dy't alle trije net bewenne binne:
Pimen I fan Moskou
Libben
Pimen moast de Russysk-Otterdokse Tsjerke liede yn in drege tiid mei skraach of hielendal gjin bewegingsfrijheid foar de Tsjerke. De Kommunistyske Partij hearske oer it lân en it offisjele belied fan de steat wie ateïstysk. It wie foar it oansjen fan de Sovjet-Uny lykwols wol fan belang dat de Tsjerke yn it bûtenlânske belied in rol spile. Yn Pimen's funksje moast er gearwurkje mei de autoriteiten en naam er diel oan tal fan troch de oerheid subsidiëarre fredesinisjativen, dêr't er Sovjet-ûnderskiedings foar krige. Dêrnjonken sette Pimen him yn foar de oekumene en de ferbettering fan kontakten mei ferskate tsjerken yn it Westen. It twadde diel fan syn amtsperioade foel tegearre mei it liberalisearjen fan it kommunistyske systeem ûnder Gorbatsjov. Yn dat tiidrek foelen twa grutte tsjerklike hichtepunten plak: it betinken fan it 1000-jierrich fan de doop fan Ruslân yn 1988 en it 400-jierrich jubileum fan it Moskouse Patriarchaat yn 1989. It 1000-jierrich jubileum brocht de Russysk-Otterdokse Tsjerke de erkenning as in maatskiplik belangrike organisaasje. Pimen I waard op 29 april 1988 troch Gorbatsjov ûntfongen en krige te hearren dat der mear romte foar de Tsjerke komme soe. Boppedat krige Pimen fan Gorbatsjov de tasizzing dat de Russysk-Otterdokse Tsjerke wer godtsjinstûnderwiis jaan mocht. De feestlikheden yn it ramt fan 1000-jierrich jubileum wiene de earste kristlike feesten, dy't troch de offisjele media ferslein waarden. Spitigernôch makke Pimen de feroarings sels net mear mei, want pas nei syn dea waarden dy mei de nije religywet fan 1 oktober 1990 yn de grûnwet ferankere.
Boris en Gleb
Boris en Gleb (Russysk: Борис и Глеб; Oekraynsk: Борис і Гліб) wiene foarsten fan it Kiëvske Ryk en waarden de earste minsken dy't nei it kristenjen fan it Kiëvske Ryk ta hilligen ferklearre waarden. Boris († 24 july 1015) krige as doopnamme Romanus en Gleb († 5 septimber 1015) David.
Explorer (roman)
Explorer
By it lêste besyk fan 'e Phoenix oan Reunion, doe't in diel fan it romtestasjon al ferrinnewearre wie troch in bûtenierdske oanfal en de bemanning foarholden waard dat alle stasjonsbewenners omkommen wiene, hie Ramirez in trijekoppich groepke ferkenners Reunion ynstjoerd, ûnder lieding fan syn liifwacht Jenrette. De oare mannen binne sân jier lyn allebeide omkommen by de rebûlje fan 'e eardere fjirde kaptein Pratap Tamun (mooglik om't Tamun it ien of oar fermoede en mei sin besocht om dy mannen yn 'e hannen te krijen) en Jenrette is nei Ramirez syn dea oergien yn 'e tsjinst fan ôfhâldige Sabin, en dêrmei foar Bren effektyf bûten berik. De byldopname fan Jenrette syn ferkenningstocht bestiet lykwols noch altyd, en úteinlik wit Jase dy sûnder help fan Sabin út it digitale skipsargyf op te djipjen. Ut dy opname dogge twa dingen bliken: dat der ûnder de ferkenningstocht swiertekrêft wie op it stasjon, wat suggerearret dat it troch de oanfal folle minder slim skansearre wie as earder tocht waard, en dat Jenrette-en-dy persiis wisten wêr't se hine giene. Mar de opnamen einigen foar't se har bestimming berikten trochdat Jenrette-en-dy de opname-apparatuer útsetten, wat folslein tsjin 'e regels wie.
H.J. van den Broek
Dêrwei fersoarge er fan 1941 útstjoerings foar Nederlânske seefarders fia de stjoerder De Brandaris. Van den Broek brûkte dêrfoar de skûlnamme De Rotterdammer. Yn 1942 gong de stjoerder op yn Radio Oranje, dêr't er haad fan waard. Premier Gerbrandy hat him letter beskreaun as "in goed te brûken potentaat."